EkBass/fiwiki-20250220-pages-articles huggingface dataset:
Gannett Company

Gannett Company, Inc. on yhdysvaltalainen mediayhtiö, joka toimii erityisesti sanomalehtikustantajana ja digitaalisen uutistoiminnan ja markkinoinnin parissa Yhdysvalloissa ja Britanniassa. Konsernin tunnetuin tuote on sanomalehti USA Today. Yhtiön osake noteerataan New Yorkin pörssissä (). Gannettin päämaja sijaitsee Tysons Cornerissa, Virginiassa, mutta yhtiön juridinen postiosoite on Virginian McLeanissa. Yhtiö oli aiemmin vahvasti mukana myös radio- ja tv-lähetystoiminnassa, mutta kesäkuussa 2015 aiempi Gannett jaettiin kahdeksi yhtiöksi, jolloin lähetystoiminta erotettiin jäljelle jääneestä Gannettista erilliseksi pörssiyhtiöksi (Tenga Inc., ). Gannett on jakanut liiketoimintansa kolmeen liiketoiminta-alueeseen: julkaisutoiminta (Publishing), ReachLocal, sekä yrityssektori ja muut toiminnot. Toimintansa organisoimiseksi yhtiöllä on lukuisia tytäryrityksiä, kuten pienille ja keskisuurille yrityksille suunnattua digitaalista markkinointia tarjoava ReachLocal. Konserniyhtiön tunnetuin julkaisu on Yhdysvaltain kolmanneksi suurin valtakunnallinen sanomalehti ja laajalti luettu verkkojulkaisu USA Today, joka kuuluu USA Today International Company -tytäryhtiön julkaisuihin. Painetulla sanomalehdellä oli keväällä 2017 yli 810 000 arkitilaajaa ja noin 3,3 miljoonaa lukijaa. Tämän lisäksi lehti raportoi heidän mobiilisovellustaan ladatun yli 24 miljoonaa kertaa. Keskeinen julkaisusektorin tytäryhtiö on myös brittiläinen sanomalehti-, aikakauslehti- ja talousjulkaisukustataja Newsquest (Newsquest Media Group Ltd., UK). USA Today -ryhmittymän ohella Gannett hallitsee 109 paikallismediaorganisaatiota Yhdysvaltain 34 osavaltiossa ja Guamin saarella, sekä yli 160 paikallisbrändiä Britanniassa. Tämä sisältää 92 muuta päivittäistä sanomalehteä Yhdysvalloissa ja 400 harvemmin ilmestyvää julkaisua. Yhtiön Yhdysvalloissa paikallisesti julkaistuihin sanomalehtiin lukeutuvat muun muassa The Arizona Republic, The Cincinnati Enquirer, Democrat & Cronicle, The Des Moines Register, Detroit Free Press, The Indianapolis Star ja The Tennessean. ==Lähteet== == Aiheesta muualla == Luokka:Yhdysvaltalaiset pörssiyhtiöt Luokka:Yhdysvaltalaiset viestintäyhtiöt Luokka:Lehtitalot
Tallinn Music Week

Tallinn Music Week on Tallinnassa järjestettävä kaupunkitapahtuma. Se oli alun perin musiikkitapahtuma ja -konferenssi mutta sisältää nykyisin muiden alojen tapahtumia.Katariina Suurpalo: Tallinn Music Weekin Monet kasvot, Tuglas- seura, viitattu 12.12.2016 Tapahtuman perusti Helen Sildna virolaisen musiikin esittelypaikaksi, ja se järjestettiin ensimmäisen kerran 2009. Edelleen tapahtumaan liittyy paljon musiikkia, kuten vuosittain musiikkialan ammattilaisille suunnattu kaksipäiväinen konferenssiohjelma. Tapahtuman esiintyjät valitaan hakemusten perusteella. Vuonna 2016 tapahtumassa oli 35 000 kävijää. Yhtyeet ja artistit esiintyvät showcase- ja ilmaiskonserteissa. Esiintymispaikkoina on julkisten tilojen lisäksi myös ihmisten koteja. Tapahtumissa ovat esillä musiikin lisäksi muun muassa taide ja ruoka. Sen yhteydessä järjestetään eri alojen konferensseja ja keskustelutilaisuuksia.Festival Programme, Tallinn Music Week Vuonna 2016 yksi suosittu tapahtuma oli Creativity for Change Forum, jossa etsittiin ratkaisuja globaaleihin ongelmiin, kuten pakolaiskriisiin ja avoimen ja suvaitsevaisen yhteiskunnan rakentamiseen. Keskustelijoiden joukossa oli muun muassa filantrooppi, liikemies Hamdi Ulukaya Tapahtumassa on vuosittain myös suomalaisia esiintyjiä.Tallinn Music Week brings 26 Finnish acts in three days MusicFinland.fi 30.3.2016, viitattu 13.12.2016 == Lähteet == ==Aiheesta muualla== * Tallinn Music Week Luokka:Musiikkitapahtumat Virossa
Helen Sildna

Helen Sildna (s. 1978President.ee viitattu 13.12.2016) on virolainen tapahtumajärjestäjä ja festivaalijohtaja. Hän on perustanut vuonna 2009 Tallinn Music Week -tapahtuman, jossa on musiikin lisäksi esillä muitakin kulttuurinaloja.Musiikkimedia.fi viitattu 13.12.2016Katariina Suurpalo: Tallinn Music Weekin Monet kasvot, Tuglas-seura, viitattu 13.12.2016 Sildna aloitti uransa tapahtuma- ja konserttijärjestäjä BDG:n palveluksessa (nykyisin Live Nation), jossa hän järjesti virolaisten ja ulkomaisten artistien keikkoja ja kiertueita. Hän on ollut Raadio 2 -kanavan toimittaja, kirjoittanut levyarosteluja ja toiminut konserttipromoottorina. Hänellä on oma Musiccase- niminen yritys, joka tuo Viroon ulkomaisia artisteja ja vie virolaisia artisteja ulkomaille. Se on järjestänyt Virossa erilaisia tapahtumia, kuten Kumu ÖÖ, Iceland Day, Vabaduse Laul sekä Tallinn’s Song Festivalin. Sildna on ollut vuodesta 2010 Music Estonia -vientiorganisaatiossa kehittämässä virolaisen musiikin vientistrategiaa. ==Palkinnot ja tunnustukset== * Tallinnan kaupungin Cultural Merit Award 2009 * Viron kulttuurisäätiön palkinto 2012 * Tampere Music Award 2014 * Viron kulttuuriministeriön valitsema vuoden kansalainen 2015 * Viron Valkoisen Tähden ritarikunnan IV luokan kunniamerkki 2016 == Lähteet == Luokka:Virolaiset henkilöt Luokka:Viihdealan vaikuttajat Luokka:Vuonna 1978 syntyneet Luokka:Elävät henkilöt
Julia Beljajeva

Julia Beljajeva (s. 21. kesäkuuta 1992) on virolainen kalpamiekkailija ja olympiavoittaja. Beljajeva edusti Viroa Rion kesäolympialaisissa 2016, joissa hän osallistui naisten yksilökilpailuun sekä naisten joukkuekilpailuun. Hän sijoittui kalvan yksilökilpailussa sijalle 29. Tokion olympialaisissa 2020 Beljajeva oli mukana Viron joukkuessa, joka voitti kultaa kalvan joukkuekilpailussa. ==Lähteet== Luokka:Virolaiset miekkailijat Luokka:Virolaiset olympiavoittajat Luokka:Vuonna 1992 syntyneet Luokka:Elävät henkilöt
Mohammad Tawfiq Bakhshi

Mohammad Tawfiq Bakhshi (s. 11. maaliskuuta 1986) on afganistanilainen judoka. Hän on edustanut maataan vuoden 2016 kesäolympialaisissa Rio de Janeirossa, jossa hän kilpaili alle 100-kiloisten sarjassa sijoittuen jaetulle viimeiselle sijalle. Hän myös edusti maataan vuoden 2013 MM- ja Aasian- mestaruuskilpailuissa. Hän painaa 99 kg ja on pituudeltaan 1.81 metriä. == Lähteet == Luokka:Afganistanilaiset judokat Luokka:Vuonna 1986 syntyneet Luokka:Elävät henkilöt
Abdul Wahab Zahiri

Abdul Wahab Zahiri (s. 27. toukokuuta 1992) on afganistanilainen yleisurheilija. Hän on edustanut maataan vuoden 2016 kesäolympialaisissa Rio de Janeirossa, jossa hän kilpaili 100 metrin juoksussa jääden kuitenkin ensimmäiselle kierrokselle sijoittuen erässään seitsemänneksi ajalla 11,56. Hän painaa 68 kg ja on pituudeltaan 1.75 metriä. == Lähteet == Luokka:Afganistanilaiset pikajuoksijat Luokka:Vuonna 1994 syntyneet Luokka:Elävät henkilöt
Naapurustotyö

Naapurustyötyö tarkoittaa menetelmiä, joiden avulla erityisryhmien asumisyksiköt integroidaan osaksi asuinaluetta. Tavoitteena on uusien asukkaiden sopeutuminen asuinalueelle, ympäröivään yhteiskuntaan ja sen eri toimintoihin sekä naapurustojen sopeutuminen uusiin asukkaisiin sekä alueen turvallisuuden ja viihtyvyyden lisääminen.http://www.sininauha.fi/sites/default/files/erilainen_naapuri.pdf Erilainen naapuri s. 13 Naapurustotyöstä on puhuttu Suomessa myös asuinaluelähtöisenä ympäristötyönä tai ympäristötyönä.https://www.hdl.fi/fi/palvelut/asumispalvelut/2328-asuinalueiden- ymparistotyo == Naapurustotyö Suomessa == Naapurustotyö on kehittynyt Suomessa samanaikaisesti asunto ensin -periaatetta noudattavan pitkäaikaisasunnottomuutta vähentävän politiikan kanssa. Naapurustotyön menetelmiä ovat kehittäneet asunto ensin -periaatetta noudattavia asumisyksiköitä perustaneet organisaatiot kuten Helsingin Diakonissalaitos ja Sininauhasäätiö. Monikulttuuristen ja monimuotoisten asuinalueiden turvallisuuden ja viihtyvyyden parantamiseen pyrkivää naapurustotyötä on kehittänyt Suomen Pakolaisapu ry:n Naapuruussovittelun keskus.http://www.naapuruussovittelu.fi/naapurustotyo/ == Katso myös == * Asunnottomuus * Nimby * Syrjäytyminen == Lähteet == == Aiheesta muualla == * https://www.innokyla.fi/web/malli3696057 Luokka:Asuminen
Glykosidaasit

Glykosidaasit eli glykosidihydrolaasit tai glykosyylihydrolaasit ovat ryhmä hydrolaaseihin kuuluvia entsyymejä. Nämä entsyymit sekä hydrolysoivat että muodostavat polysakkaridien glykosidisidoksia. Glykosidaaseja esiintyy kaikissa eliöryhmissä ja niitä ovat muun muassa amylaasi, disakkaridaasit, invertaasi, lysotsyymi, neuraminidaasi ja sellulaasit. Glykosidaasien EC- numero on 3.2.1.x. Glykosidaaseja käytetään muun muassa elintarviketeollisuudessa ja orgaanisen kemian synteeseissä. ==Glykosidaasien luokittelu== Glykosidaasit voidaan luokitella endo- tai eksoglykosidaaseihin hydrolyysipaikan perusteella. Eksoglykosidaasit hydrolysoivat vain polysakkaridiketjun päissä olevia glykosidisidoksia, kun taas endoglykosidaasit hydrolysoivat polysakkaridiketjun keskellä olevia glykosidisia sidoksia. Glykosidaasit voidaan luokitella myös niiden katalysoiman reaktion mekanismin perusteella stereokemian säilyttäviin tai invertoiviin glykosidaaseihin. Stereokemian eli anomeerin säilyttävät glykosidaasit pitävät glykosidisen hiilen stereokemian samana, mikä se oli alkuperäisessä polysakkaridissa, ja invertoivat entsyymit kääntävät sen. Invertoivien glykosidaasien aktiivisen kohdan aminohapot toimivat happo-emäs- katalyytteinä. Negatiivisesti varautunut karboksyyliryhmä vastaanottaa vedeltä protonin, mikä tekee siitä nukleofiilisemman hydroksidi-ionin. Tämä ioni reagoi glykosidisen sidoksen hiilen kanssa nukleofiilisella substituutiolla, jolloin stereokemia kääntyy. Stereokemian säilyttävillä glykosidaaseilla tämä inversio tapahtuu kahdesti, jolloin lopputuloksena on alkuperäisen stereokemian säilyminen. Invertoivien glykosidaasien reaktiomekanismi on seuraava: : Stereokemian säilyttävät glykosidaasit katalysoivat reaktiota seuraavasti: : ==Glykosidaasien inhibiittorit== Glykosidaasien virheellisen toiminnan on havaittu olevan yksi tekijöistä muun muassa Alzheimerin taudissa, eräissä syövissä ja perinnöllisissä sairauksissa. Niillä voi olla käyttöä myös virustautien hoidossa sekä maatalouskemikaaleina. Monet alkaloidit ovat glykosidaasien inhibiittoreita ja näitä ovat muun muassa deoksinojirimysiini, kastanospermiini ja swainsoniini. ==Lähteet== Luokka:Hydrolaasit
Haapsalun lastenkodin tulipalo

Haapsalun lastenkodin tulipalo 20. helmikuuta 2011 oli tulipalo lastenkodissa, jossa asui kehitysvammaisia lapsia ja nuoria. Talon sairastuvalla syttyneessä palossa kuoli kymmenen talon asukasta. Se on Virossa itsenäisyyden palauttamisen jälkeen eniten lapsiuhreja vaatinut onnettomuus. == Tapahtumat == Vuonna 1950 rakennetussa yksikerroksisessa, puurakenteisessa lastenkodissa oli palon syttymishetkellä 37 lasta ja yhdeksän aikuista. Hätäkeskus sai ensimmäisen ilmoituksen palosta kello 14.30, lasten päiväuniaikaan. Samaan aikaan lastenkodista tuli myös automaattinen paloilmoitus. Palo syttyi sairastuvalla siivessä, jossa asui liikuntaesteisiä lapsia. Palomiesten saapuessa paikalle rakennus oli jo ilmiliekeissä. Palo saatiin hallintaan kello 16.24, ja sammutustyöt lopetettiin 19.17. Tuli tuhosi rakennuksesta yhden siiven, ja muu rakennus kärsi lämpö- ja nokivahinkoja. Palossa kuolivat 21-vuotias Sergei, 20-vuotias Enar, 16-vuotias Liisi, 13-vuotiaat Jan, Sten ja Maarja, 12-vuotiaat Valeria, Björn ja Kristo sekä 7-vuotias Kevin. Lisäksi kymmenen lasta ja kaksi aikuista vietiin sairaalaan. Lastenkodissa oli asianmukaiset paloturvallisuuslaitteet ja ne oli huollettu ja tarkastettu. Edellinen palotarkastus oli tehty kuukautta ennen paloa. Tutkimuksissa todettiin, että lastenkodin henkilökunta ei ollut syyllistynyt laiminlyönteihin turvallisuuden ja huollon suhteen. Ketään vastaan ei nostettu rikossyytteitä. Tutkimusten mukaan palon sytytti avotuli lähellä pohjoissiiven sisäänkäyntiä, mutta kenenkään ei todettu sytyttäneen paloa tahallaan tai huolimattoman tulenkäytön seurauksena. Lisätodisteiden puuttuessa tarkkaa syttymissyytä ei voitu selvittää. == Lähteet == Luokka:2010-luvun tulipalot Luokka:Tulipalot Virossa Luokka:Haapsalu Luokka:Vuoden 2011 onnettomuudet Luokka:Tulipalot sairaaloissa ja hoitolaitoksissa
Suomen Teatteriopisto

Suomen Teatteriopisto on Tampereella toimiva teatterikoulu. Se perustettiin vuonna 1995 Tampereen Komediateatterin yhteyteen, ja vuosina 1995–2004 se toimi Tampereen Komediateatterin oppilaskoulun nimellä. Teatteriopisto tarjoaa teatteri-ilmaisun perusopetusta niin harrastajille kuin ammattiin aikovillekin. Opistolla on noin 50 päiväopiskelijaa kerrallaan ja noin 150 teatteriharrastajaa viikoittain. Komediateatterin tilojen lisäksi opisto toimii lähistöllä sijaitsevassa Hovissa. Teatteriopiston rehtorina toimii Panu Raipia ja toiminnanjohtajana Teemu Ojala. == Ammattiin ohjaava koulutus == Ammattiin ohjaavassa koulutuksessa on kolme suuntautumisvaihtoehtoa: näyttelijäntyön peruslinja, näyttelijäntyön jatkolinja ja musiikkiteatteripainotteinen näyttelijäntyön peruslinja. Näyttelijäntyön peruslinjalla annetaan monipuolista näyttelijäntyön opetusta: improvisaatio, tanssi, laulu, teatterimiekkailu, akrobatia, puhetekniikka, dramaturgia, teatterihistoria sekä pääaineena näyttelijäntyö. Musiikkiteatterilinjalla opetuksen pääpaino on tanssissa, laulussa ja näyttelijäntyössä. Näyttelijäntyön jatkolinjalla syvennetään ensimmäisen vuoden opintoja sekä valmistetaan kaksi opinnäytetyötä. == Opetusta harrastajille == Teatteri- ilmaisun opetusta annetaan harrastajille ikäryhmittäin. Alle kymmenenvuotiaat opiskelevat puolitoista tuntia viikossa ja sitä vanhemmat kolme tuntia viikossa. Suomen Teatteriopiston ryhmiä on Tampereella, Ylöjärvellä ja Lempäälässä. Vuosittain teatterin harrastajia näissä ryhmissä on yli 200. == Teatteriopiston entisiä oppilaita == Suomen Teatteriopiston oppilaita on monissa teatterialan ammateissa. Näyttelijöinä toimivat mm. Johanna Kokko, Anu Niemi, Maija Siljander, Joni Kuokkanen, Ville Orttenvuori, Heidi Niemi, Pekka Hänninen, Ella Mustajärvi, Seppo Paajanen, Helena Puska, Jere Riihinen, Pauliina Puurila, Juha Lagström, Janne Turkki, Heidi Rantakeisu, Mikko Töyssy, Armi Toivanen, Suvi Hurme, Panu Mikkola ja Antti Lang. == Lähteet == * Musiikkiteatteripainotteinen peruslinja. Suomen Teatteriopisto 2016. Viitattu 13.12.2016. * Näyttelijäntyön jatkolinja. Suomen Teatteriopisto 2016. Viitattu 13.12.2016. * Opetusta harrastajille. Suomen Teatteriopisto 2016. Viitattu 13.12.2016. * Opiskelu. Suomen Teatteriopisto 2016. Viitattu 13.12.2016. * Oppilaita vuosien varrelta. Suomen Teatteriopisto 2016. Viitattu 13.12.2016. * Teatterin historia. Tampereen Komediateatteri 2015. Viitattu 13.12.2016. == Aiheesta muualla == * Suomen Teatteriopisto Luokka:Teatterikoulut Luokka:Tampereen oppilaitokset
Do or Die

Do or Die voi tarkoittaa ainakin seuraavia: * Do or Die, Dropkick Murphysin albumi vuodelta 1998 * Do or Die, yhdysvaltalainen hip hop -kokoonpano * ”Do or Die”, 30 Seconds to Marsin kappale vuoden 2013 albumilta Love, Lust, Faith and Dreams. * ”Do or Die”, Grace Jonesin kappale vuodelta 1978 * ”Do or Die”, Super Furry Animalsin kappale vuodelta 1999 * ”Do or Die”, Wigwamin kappale vuodelta 1975 == Katso myös == * Doe or Die
Celtus Dossou Yovo

Celtus Dossou Yovo (koko nimeltään Celtus Williams Abiola Dossou Yovo) (s. 1. huhtikuuta 1986) on beniniläinen judoka. Hän on edustanut maataan Rio de Janeiron kesäolympialaisissa 2016 alle 90-kiloisten sarjassa. Hän sijoittui siellä jaetulle yhdeksännelle sijalle. Tämän lisäksi hän on edustanut Beniniä myös vuoden 2015 judon MM-kisoissa Astanassa ja saman vuoden Afrikan judomestaruuskilpailuissa Librevillessä. Hän painaa 89 kg ja on pituudeltaan 1.75 m. == Lähteet == Luokka:Elävät henkilöt Luokka:Vuonna 1986 syntyneet Luokka:Beniniläiset judokat
Leiri

Leiri on tilapäismajoitukseen tarkoitettu paikka tai lyhyt kokoontuminen, johon liittyy osallistujien yhteismajoitus. Sanalla voidaan viitata muun muassa seuraaviin asioihin: * leirintäalue * leirikeskus * leirikoulu * partioleiri * rippileiri * aikuistumisleiri * pakolaisleiri * sotilasleiri * vankileiri ** keskitysleiri ** tuhoamisleiri * Leiri, Lappeenrannan kaupunginosa.
Do or Die (Wigwamin kappale)

__NOTOC__ Do or Die on Wigwam-yhtyeen kappale heidän Nuclear Nightclub -albumiltaan. Kappaleen on säveltänyt Pekka Rechardt ja sanoittanut Jim Pembroke. Siinä kuullaan Esa Kotilaisen Moog-syntetisaattorilla soittama soolo. Kappale on ollut keskeisessä osassa Wigwamin keikkasetissä ilmestymisestään lähtien. Siitä on julkaistu yli 12 minuuttia pitkä liveversio livealbumilla Wigwam Plays Wigwam – Live. Virgin Records julkaisi kappaleen vuonna 1975 singlenä Japanissa b-puolenaan ”Save My Money and Name”. Kappaleen singleversion pituus on 3 minuuttia ja 20 sekuntia. Albumiversio kestää yli viisi minuuttia. == Kokoonpano == * Jim Pembroke – laulu, piano * Pekka Rechardt – kitara * Måns Groundstroem – basso * Ronnie Österberg – rummut * Esa Kotilainen – kosketinsoittimet * Pave Maijanen – taustalaulu == Lähteet == == Aiheesta muualla == * * Kappaleen sanoitus ja soinnut Nuclear Netclub -fanisivustolla Luokka:Vuoden 1975 kappaleet Luokka:Suomalaiset rockkappaleet Luokka:Progressiiviset rockkappaleet Luokka:Wigwam
For You (Filipp Kirkorovin albumi)

For You (Sinulle) on venäläisen pop-laulaja Filipp Kirkorovin kuudestoista studioalbumi. Se julkaistiin vuonna 2007For you - Филипп Киркоров == Kappaleet == # Я эту жизнь тебе отдам # Полетели # Холодно в городе (feat. Alla Pugatšova) # История # Странник # Поцелуй # Жиголо # Он твоя иллюзия # Любовь сияет ярче # Твои глаза, как море # Сердце в 1000 свечей # Кайф # Обычная история # Яна # Стоп! # Карнавал - 2 # Я верю в любовь == Lähteet == Luokka:Filipp Kirkorovin albumit Luokka:Vuoden 2007 albumit
Ypäjän Musiikkiteatteri

Ypäjän Musiikkiteatteri ry toimii Kanta-Hämeessä, Ypäjän kunnan kotiseutumuseon alueella. == Historiaa == Ypäjän Musiikkiteatteri aloitti toimintansa Jokiläänin kansalaisopiston musiikkiharrastus- ja näytelmäpiirinä vuonna 1985, mutta varsin nopeasti musiikin ja kuoron johtajana toimineet Riikka Jaakkola ja Osmo Jaakkola ryhtyivät puuhaamaan ensimmäistä musiikkiteatteriesitystä. Teosten esittäminen aloitettiin ensin siten, että kutakin teosta esitettiin kahtena kesänä, jonka jälkeen pidettiin lepovuosi ja sen jälkeen aloitettiin uuden teoksen tuotanto. Työtä tehtiin talkoilla ja vain avainhenkilöille maksettiin palkkioita. Varsinaisesti Ypäjän Musiikkiteatteri ry perustettiin vuonna 1991. Ypäjän Musiikkiteatteri ry:llä on n. 220 jäsentä. Ypäjän Musiikkiteatteri toimii Ypäjän kotiseutumuseon alueella ja se tarjoaa katsojilleen myös mahdollisuuden tutustua Ypäjän kunnan historiaan. == Esitykset == Ypäjän Musiikkiteatteri ry on esittänyt kolme kantaesitystä. Ensimmäinen oli Sammon tarinaSammon tarina , johon yhdistys tilasi sävellystyön Pekka Kostiaiselta. Tämän teoksen libretto on Paavo Liskin Ypäjän Musiikkiteatterille kirjoittama. Sammon tarinaan saatiin myös Ypäjän kunnalta arvokasta tukea, kun kunta rakensi teatterin käyttöön 500 hengen maakatsomon. Tämän katsomon ylle musiikkiteatteri pystytti sadekatoksen. Toinen teos oli Täällä Pohjantähden allaTäällä Pohjantähden alla . Musiikin sävelsi yhdistyksen musiikinjohtajana vuonna 2006 aloittanut Kari Mäkiranta. Kolmas oma tuotanto oli paikkakuntalaisen Matti Malin käsialaa oleva Prättäkitti ja Yrjä Pytyn tapaus. Teoksen musiikki on Kari Mäkirannan käsialaa. Tuotanto oli päänavaus musiikkiteatterille: yhdistys tuotti Ypäjän kunnan 140-vuotisen taipaleen kunniaksi lasten musiikkinäytelmän. Ypäjän Mannisten kylään sijoittuva tarina perustui ypäjäläiseen kansanperinteeseen noita Prättäkitistä. Ypäjän Musiikkiteatteri tekee yhteistyötä Ypäjän Hevosopiston kanssa: tavoitteena on tuoda jokaiseen esitykseen ainakin yksi hevonen. Poikkeuksen tähän ovat tehneet Prättäkitti ja Yrjä Pytyn tapaus sekä vuoden 2019 esitykset, joissa ei ollut hevosta. Vuosi 2018 oli välivuosi teatterin toiminnassa, kun teatterin katsomoon rakennettiin uutta kattoa. Vuonna 2019 päätettiin järjestää musiikkiteatterifestivaali ja esittää kolme eri teosta. Näin esiintyjämäärää saatiin kasvatettua huomattavasti ja esitysten määrä kasvoi aiemmasta 18 esityksestä 31:een. ==Lähteet== ==Aiheesta muualla== * Teatterin aikaisemmat tuotanto . Luokka:Suomen teatterit Luokka:Ypäjä
Alexander Gustaf Walle

Alexander Gustaf Walle (19. huhtikuuta 1843 Hamina – 2. marraskuuta 1910 Helsinki) oli suomalainen kirkkoherra, lääninrovasti ja moninkertainen pappissäädyn valtiopäivämies. Walle kirjoitti ylioppilaaksi 1861 ja opiskeli jumaluusoppia Helsingin yliopistossa vuoteen 1865 jolloin hänet vihittiin papiksi. Hän toimi kirkkoherran apulaisena Leppävirralla 1865-67 ja Kaavilla 1868-75 ja kirkkoherrana sekä kappalaisena Uukuniemellä sen jälkeen. Vuonna 1884 hänet nimettiin Sortavalan rovastikunnan lääninrovastiksi. Virkansa ohella Walle otti osaa yhteiskunnalliseen elämään kunnallispoliitikkona Uukuniemellä. Hän oli valtiopäivämies 1885, 1888, 1891, 1894, 1897, 1899, 1900, 1904 ja 1905. Walle toimi myös kansakoulujentarkastajana. Hän osallistui moneen valtiolliseen komiteaan kuten kirkkojen ja pappiloiden rakentamis- ja hoitokomiteaan ja toimi vuodesta 1898 mustalaiskysymysjärjestelykomitean puheenjohtana joka mm. antoi Arthur Thesleffille tehtäväksi tutkia romanien kieltä ja elämänehtoja Suomessa. Hänelle myönnettiin Pyhän Annan 3 luokan ja Pyhän Stanislauksen 2 luokan ansiomerkit. == Lähteet == Luokka:Suomen evankelis-luterilaisen kirkon papit Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1843 syntyneet Luokka:Vuonna 1910 kuolleet
Yorkshiren etsivät

Yorkshiren etsivät () on brittiläinen rikosdraamasarja. Sarja perustuu Reginald Hillin kirjasarjaan, jonka päähahmot, yorkshirelaiset rikospoliisit Andrew Dalziel ja Peter Pascoe, ovat esiintyneet yhdessä 19 kirjassa. Yorkshiren etsivät esitettiin kotimaassaan BBC One -kanavalla vuosina 1996–2007, ja Suomessa sarjaa on esitetty Yle TV1 -kanavalla. ==Rooleissa== ==Juoni== Sarja sijoittuu Yorkshiressä sijaitsevaan kuvitteelliseen Wethertonin kaupunkiin. Rikospoliisit Andrew Dalziel ja Peter Pascoe ovat toistensa vastakohtia: Dalziel on suorasukainen ja poliittisesti epäkorrekti, kun taas Pascoe on korkeastikoulutettu ja kohtelias. Kaksikko joutuu tekemään yhteistyötä tutkiessaan yhdessä murhia. ==Lähteet== Luokka:1990-luvun brittiläiset draamasarjat Luokka:1990-luvun brittiläiset rikossarjat Luokka:2000-vuosikymmenen brittiläiset draamasarjat Luokka:2000-vuosikymmenen brittiläiset rikossarjat Luokka:Romaaneihin perustuvat televisiosarjat Luokka:BBC:n televisio-ohjelmat
Dhakan lento-onnettomuus 1984

Dhakan lento-onnettomuus 1984 tapahtui 5. elokuuta 1984, kun Biman Bangladesh Airlinesin Fokker F.27-600 Friendship -lentokone syöksyi suohon huonossa säässä lähestyessään Dhakan Zian kansainvälistä lentoasemaa. Kone oli reittilennolla Chittagongin Patengan lentoasemalta Dhakaan. Kaikki 49 koneessa ollutta kuolivat maahansyöksyssä. Onnettomuus on uhrien määrällä mitattuna Bangladeshin historian pahin lento-onnettomuus sekä kuudenneksi pahin F.27 Friendship -koneelle sattunut onnettomuus. == Lentokone == Onnettomuuskone oli vuonna 1971 valmistettu Fokker F.27-600 Friendship (rekisteritunnus S2-ABJ). Onnettomuuden aikaan sille oli kertynyt 15 595 lentotuntia 24 085 lennolla. == Matkustajat ja miehistö == Lennolla oli 44 matkustajaa ja viisi miehistön jäsentä. Matkustajista yksi oli japanilainen ja yksi britti. Matkustajista 33 oli matkalla Dhakaan noustakseen jatkolennolle Lähi-itään. Lennon kapteenina oli Bangladeshin ensimmäinen naispuolinen ammattilentäjä Kaniz Fatema Roksana. == Onnettomuus == Sää Dhakassa oli onnettomuuspäivänä huono: oli turbulenssia, satoi kaatamalla ja näkyvyys oli huono. Miehistö yritti ensin VOR-lähestymistä kiitotielle 32. Koska kumpikaan lentäjä ei nähnyt kiitotietä, lähestyminen keskeytettiin. Seuraavaksi he yrittivät ILS-lähestymistä kiitotielle 14. Lähestyminen oli jälleen keskeytettävä. Kolmannella yrityksellä miehistö laskeutui liian matalalle ja kone osui suohon noin 550 metriä ennen kiitotien alkua. == Lähteet == Luokka:Vuoden 1984 lento-onnettomuudet Luokka:Lento- onnettomuudet Bangladeshissa
O sebe

O sebe (, Tällä hetkellä) on venäläisen poplaulaja Polina Gagarinan toinen studioalbumi. Se julkaistiin vuonna 2010 levymerkillä ARS Records. == Kappaleet == # # # # # # # # # # # == Arvostelut == * InterMedia Полина Гагарина — «О себе» ***. == Lähteet == Luokka:Polina Gagarinan albumit Luokka:Vuoden 2010 albumit
Wisin

Wisin (oik. Juan Luis Morera Luna, s. 19. joulukuuta 1978 Cayey, Puerto Rico, Yhdysvallat) on puertoricolainen reggaeton-artisti. Hänet tunnetaan reggaeton- musiikin tunnetuimpiin esittäjiin lukeutuvasta Wisin & Yandel -duosta, mutta hän on tehnyt myös soolouraa.http://www.billboard.com/artist/431484/wisin/biography == Diskografia == === Studioalbumit === Spotify * El Sobreviviente (2004) * El Regreso del Sobreviviente (2014) * Los Vaqueros: La Trilogía (2015) * Victory (2017) == Lähteet == Luokka:Puertoricolaiset reggaetonlaulajat Luokka:Vuonna 1978 syntyneet Luokka:Elävät henkilöt
Let’s Hide Away and Dance Away with Freddy King

Let’s Hide Away and Dance Away with Freddy King on yhdysvaltalaisen blueskitaristi, laulajan Freddie Kingin vuonna 1961 julkaistu albumi. == Kappaleet == Kaikki kappaleet kirjoittanut Freddie King ja Sonny Thompson, ellei toisin mainita. === A-puoli === # # # # # # === B-puoli === # * # # # # # == Kokoonpano == * Freddie King – soolokitara, laulu * Fred Jordan – rytmikitara * Sonny Thompson – piano * Willis Williams – basso * Phillip Paul – rummut * Gene Redd – saksofoni * Clifford Scott – saksofoni == Arvostelut == * Allmusic: Allmusic review == Lähteet == * Let’s Hide Away and Dance Away with Freddy King discogs.com -sivustolla === Viitteet === Luokka:Vuoden 1961 albumit Luokka:Freddie Kingin albumit
Tam, gde ja ne bil

Tam, gde ja ne bil (Там, где я не был) on venäläisen rock-laulaja Aleksandr Maršal’n toinen studioalbumi. Se julkaistiin vuonna 1999. == Kappaleet == # Жизнь Взаймы # Небо # Уж Ты Прости # Отпускаю # Прощай # Как Тебя Найти # Золотое Время # Свободна # Собачий Вой # Старый Двор == Lähteet == Luokka:Aleksandr Maršalin albumit Luokka:Vuoden 2000 albumit
Kandahar Giovanni A. Agnelli

Kandahar Giovanni A. Agnelli Kandahar Giovanni A. Agnelli Paikkakunta: Sestriere, Italia Talviurheilukeskus: Sestriere ski resort Vuori: Monte Sises Rinneluokitus: Musta Yläasema: 2 353 m Ala-asema: 2 029 m Korkeusero: 324 m Hissi Hissi Hissi: Cit Roc Tyyppi: 6-hengen tuolihissi Kapasiteetti: 2 400 henkilöä/h Ala-asema: 2 029 m Yläasema: 2 353 m Miehet Miehet Suurpujottelu Suurpujottelu Lähtö: 2 480 m Maali: 2 030 m Korkeusero: 450 m Olympiakilpailu: 20.2.2006 MM-kilpailu: 12.2.1997 1\. MC-kilpailu: 11.12.1984 Pujottelu Pujottelu Lähtö: 2 240 m Maali: 2 030 m Korkeusero: 210 m Olympiakilpailu: 25.2.2006 MM-kilpailu: 15.2.1997 1\. MC-kilpailu: 19.12.1971 Naiset Naiset Suurpujottelu Suurpujottelu Lähtö: 2 400 m Maali: 2 044 m Korkeusero: 356 m Pituus: 1 292 m Keskijyrkkyys: 27,6 % Olympiakilpailu: 24.2.2006 MM-kilpailu: 9.2.1997 1\. MC-kilpailu: 11.3.2000 Pujottelu Pujottelu Lähtö: 2 250 m Maali: 2 044 m Korkeusero: 206 m Pituus: 585 m Keskijyrkkyys: 35,2 % Olympiakilpailu: 22.2.2006 MM-kilpailu: 5.2.1997 1\. MC-kilpailu: 18.12.1971 Parisuurpujottelu Parisuurpujottelu Lähtö: 2 150 m Maali: 2 040 m Korkeusero: 110 m Pituus: 401 m Keskijyrkkyys: 27,4 % 1\. MC-kilpailu: 19.1.2020 Sises Sises Paikkakunta: Sestriere, Italia Talviurheilukeskus: Sestriere ski resort Vuori: Monte Sises Rinneluokitus: Musta Yläasema: 2 609 m Ala-asema: 2 304 m Korkeusero: 305 m Hissi Hissi Hissi: Sises Tyyppi: Ankkurihissi Kapasiteetti: 715 henkilöä/h Ala-asema: 2 304 m Yläasema: 2 609 m Kandahar Giovanni A. Agnelli ja Sises ovat laskettelurinteitä Sestrieressä Italiassa. Kandahar Giovanni A. Agnelli -rinne on nimetty Fiatin ja Sestrieren talviurheilukeskuksen perustajan Giovanni Agnellin ja Arlberg-Kandahar-kilpailujen mukaan. Kandahar Giovanni A. Agnelli -rinteessä järjestettiin vuoden 1997 MM-kilpailuiden ja Torinon talviolympialaisten tekniikkalajikilpailut. Rinteessä on järjestetty myös alppihiihdon maailmancupin tekniikkalajiosakilpailuja. Suurpujottelukilpailuiden lähtöpaikka sijaitsee Sises-rinteessä. Vuoden 2020 parisuurpujottelukilpailu Kandahar Giovanni A. Agnelli -rinteessä oli kautta aikain ensimmäinen naisten maailmancupissa. == Lähteet == * Sestriere ski resort Sestriere-online.com * Ski Area Sestriere-online.com * Race-Course Vialattea.it * City map Vialattea.it * Results – Sestriere fis-ski.com Luokka:Italian laskettelurinteet Luokka:Alppihiihdon maailmancupin rinteet Luokka:Talviolympialaiset 2006 Luokka:Sestriere
Tallinnasta pois

Tallinnasta pois: groteskia virolaista proosaa on vuonna 2003 julkaistu virolaista kirjallisuutta esittelevä antologia. Sen ovat toimittaneet Raija Hämäläinen ja Hannu Oittinen.Anthologies, special editions of journals - in Finnish, Estonian Writers Online Dictionary (EWOD), Tarton yliopisto. Viitattu 13.12.2016. ==Sisältö== * ”Presidentti”, Olavi Ruitlane * ”Se soi” ja ”Hevonen ei-mistään”, Jüri Ehlvest * ”Tallinnasta pois” ja ”Tarinoita Põlvamaan suurmiehistä”, Aapo Ilves * ”Miesten kongressi”, ”Vahva nainen” ja ”Ugri”, Andrus Kivirähk * ”Kuten kuka tahansa”, Kerttu Rakke * ”Vittuuks mä täällä”, Peeter Sauter * ”Soiva postikortti”, Kauksi Ülle * ”Tapaaminen Taageperassa”, Mehis Heinsaar * ”Tohtori”, Matt Barker * ”Eilen, tänään, ikuisesti Rooma”, Eeva Park * Kaunotar ja hirviö”, Kaur Kender * ”Jumala, Lenin ja Emajoki”, Veiko Märka * ”Unissakävelijä” ja ”Kirje Elvis Preslille”, Urmas Vadi * ”Mykkä nukke”, ”Pastoraali” ja ”Kuolemaan menevät tervehtivät”, Ervin Õunapuu * ”Ovien takansa”, Jan Kaus * ”Uskotteko kummitusjuttuihin?” ja ”Eläintentäyttäjä”, Veiko Belials * ”Oraakkelin kuolema”, Karen Orlau * ”Veli Rus”, Indrek Hargla. ==Lähteet== ==Aiheesta muualla== *Jouni Tossavaisen arvio kirjasta Luokka:Vuoden 2003 kirjat Luokka:Suomalaiset novellikokoelmat Luokka:Viron kirjallisuus Luokka:Suomalaiset antologiat
Billa

Billa on itävaltalainen, kansainvälisesti toimiva päivittäistavarakauppaketju. Ketjun perusti Karl Wlaschek vuonna 1953, ja nykyään sen omistaa saksalainen REWE Group. Ketjulla on myymälöitä Itävallassa, Bulgariassa, Kroatiassa, Romaniassa, Slovakiassa, Tšekissä, Ukrainassa ja Venäjällä. Billalla on ollut myymälöitä aiemmin myös Unkarissa, kunnes alankomaalainen Spar- päivittäistavaraketju osti ne. ==Aiheesta muualla== * Billan itävaltalaiset kotisivut Luokka:Itävaltalaiset yritykset Luokka:Kauppaketjut
Kaksitoista profeettaa

Kaksitoista profeettaa () on juutalaisen Tanakhin toisen osan Nevi'imin kahdeksas ja viimeinen kirja. Se kokoaa yhteen niin kutsutut pienet profeetat eli kaksitoista profeetallista kirjaa, jotka ovat kristillisen Raamatun Vanhassa testamentissa erillisinä, sen viimeisinä kahtenatoista kirjana. == Kirjat == Kirjan nimi Kirjan nimi (hepr.) Profeetta Hoosean kirja הושע Hoosea Joelin kirja יואל Joel Aamoksen kirja עמוס Aamos Obadjan kirja עובדיה Obadja Joonan kirja יונה Joona Miikan kirja מיכה Miika Nahumin kirja נחום Nahum Habakukin kirja חבקוק Habakuk Sefanjan kirja צפניה Sefanja Haggain kirja חגי Haggai Sakarjan kirja זכריה Sakarja Malakian kirja מלאכי Malakia Luokka:Nevi’im
RISC OS

RISC OS on Acorn Computers Ltd:n kehittämä käyttöjärjestelmä ARM-pohjaisille kehitysalustoille. Alun perin vuonna 1987 julkaistu RISC OS oli suunniteltu käytettäväksi ARM-ympäristössä. Käyttöjärjestelmä julkaistiin Acorn Archimedes -tietokoneen mukana nimellä Arthur. RISC OS käyttää yhteistyömoniajoa, jossa yksi prosessi on kerralla aktiivisena ja prosessin pitää luovuttaa suoritusaikaa säännöllisesti, jotta muut prosessit saavat suoritusaikaa. Ydin ei käytä monisäikeistystä, mutta se toimii keskeytyksillä. Vakaimmat versiot toimivat ARMv3/ARMv4, RiscPc, ARMv5 "Iyonix" ja ARMv7 Cortex-A8 prosessoreilla. Näillä prosessoreilla varusteltuja järjestelmiä ovat esimerkiksi Raspberry Pi, PandaBoard ja BeagleBone Black. Raspberry Pi - versio on ladattavissa laitteen muistikortille RISC OS:n verkkosivuilta tai NOOBS - työkalun kautta. Nämä versiot sisältävät myös graafisen käyttöliittymän. Raspberry Pi:n, PandaBoardin ja BeagleBone Blackin versiot RISC OS:ta on kehittänyt Castle Technologies. Lokakuussa 2006 Castle Technologies on julkaissut jaetun lähdekoodin mallin käyttöjärjestelmäversiolle 5. Jaetun lähdekoodin projektia hallinnoi RISC OS Open Ltd (ROOL). RISC OS 5 on julkaistu avoimen lähdekoodin lisenssillä. == Kehitys == Archimedes-tietokoneeseen piti tulla ARX-niminen käyttöjärjestelmä, mutta se oli myöhästymässä Archimedes-koneiden julkaisusta. Tästä johtuen Acorn kääntyi omaan ohjelmistokehitykseen, jonka piti kehittää korvaava käyttöjärjestelmä tiukan aikataulun sisällä ja sai sen mukaan nimen Arthur (A Risc by THURsday). Käyttöjärjestelmään tuli yhteistyömoniajo ennakoivan sijaan: ohjelmien oli kutsuttava `Wimp_Poll`-järjestelmäkutsua luovuttaakseen ajovuoro toiselle ohjelmalle. Myöhempiin versioihin tuli keino lopettaa ohjelma, joka ei ollut vapauttanut suoritusaikaa. == Lähteet == == Aiheesta muualla == * RISC OS Open Ltd Luokka:Käyttöjärjestelmät Luokka:Acorn Computers
Prince Lasha

William B. Lawsha, joka tunnetaan paremmin nimellä Prince Lasha (s. 10. syyskuuta 1929 – 12. joulukuuta 2008) oli amerikkalainen jazz-muusikko, jonka soittimia olivat alttosaksofoni, huilu ja klarinetti. == Elämä ja ura == Lasha syntyi Fort Worthissa Texasissa, missä hän opiskeli ja esiintyi yhdessä muiden I.M. Terrel -lukion oppilaiden John Carterin, Ornette Colemanin ja Dewey Redmanin kanssa. 50-luvulla Lasha muutti Kaliforniaan, missä hän 60-luvulla tuli aktiiviseksi jäseneksi free jazz -liikkeessä, jonka pioneeri oli niin ikään Forth Worthista liikkeellelähtenyt Ornette Coleman. Lasha tunnetaan luultavasti parhaiten esiintymisistään Eric Dolphyn levytyksillä Iron Man ja Conversations vuodelta 1963, sekä Elvin Jones/Jimmy Garrison Sextet featuring McCoy Tyner kokoonpanon levytyksellä Illuminations! vuodelta 1964. Ennen näitä levytyksiä vuonna 1962 Lasha oli levyttänyt yhdessä saksofonisti Sonny Simmonsin kanssa albumin The Cry. Lasha muutti Eurooppaan ja vuonna 1966 asui Kensingtonissa Lontoossa.Clifford Allen, "Prince Lasha", All About Jazz, December 1, 2004. Albumi Insight (1966) on levytetty Englannissa ja sillä esiintyy paikallisia muusikoita kuten Bruce Cale, Dave Willis, Jeff Clyne, Joe Oliver, David Snell, Mike Carr, Stan Tracey, John Mumford ja Chris Bateson."Prince Lasha Ensemble – Insight", Discogs. Palattuaan takaisiin Yhdysvaltoihin 1967,"Lawsha, William B. (Prince Lasha)", Texas State Historical Association. Lasha jatkoi työskentelyään saksofonisti Sonny Simmonsin kanssa, minkä tuloksena syntyi albumi Firebirds (1967) Contemporary Records -levy-yhtiölle, jolle esimerkiksi Allmusic on myöntänyt viisi tähteä. Vuonna 2005 Lasha äänitti albumin The Mystery of Prince Lasha Odean Pope Trion kanssa. Lasha kuoli 12. joulukuuta 2008 Oaklandissa Kaliforniassa. == Diskografia == === Solistina === * The Cry! (Contemporary, 1962) with Sonny Simmons * Inside Story (Enja, 1965 [1981]) * Insight (CBS, 1966) * Firebirds (Contemporary, 1967) with Sonny Simmons * Firebirds, Live at the Berkeley Jazz Festival (Birdseye, 1974) * Search for Tomorrow (Enja, 1982) * And Now Music (Daagnim, 1983 * The Mystery of Prince Lasha with the Odean Pope Trio - CIMP, 2005 === Sivumiehenä === Gene Ammons * Brasswind (Prestige, 1974) Eric Dolphy * Iron Man (1963) * Conversations (1963) Elvin Jones / Jimmy Garrison * Illumination! (1963) Michael White * The Land of Spirit and Light (Impulse!, 1973) == Lähteet == Luokka:Yhdysvaltalaiset jazzmuusikot Luokka:Vuonna 1929 syntyneet Luokka:Vuonna 2008 kuolleet
BatteryRun

BatteryRun BatteryRun Paikkakunta: Kuusamo, Suomi Talviurheilukeskus: Rukan hiihtokeskus Tunturi: Rukatunturi Rinneluokitus: Musta Yläasema: 492 m Ala- asema: 358 m Korkeusero: 134 m Pituus: 400 m Keskijyrkkyys: 33,5 % Hissi Hissi Hissi: Village Express Tyyppi: 6-hengen tuolihissi Kapasiteetti: 2 600 henkilöä/h Ala-asema: 358 m Yläasema: 492 m Kumparelasku Kumparelasku Korkeusero: 106 m Pituus: 216 m Keskijyrkkyys: 28° MM-kilpailu: 19.3.2005 1\. MC-kilpailu: 19.12.2002 Hypyt Hypyt Vauhtimäen kulma: 26° Vauhtimäen pituus: 73 m Alastulorinteen pituus: 30 m Kokonaispituus: 128 m Alastulorinteen kulma: 37° MM-kilpailu: 18.3.2005 1\. MC-kilpailu: 5.12.2003 BatteryRun on laskettelurinne ja -puisto Kuusamon Rukalla. BatteryRun-rinteessä järjestettiin vuoden 2005 freestylehiihdon MM-kilpailuiden kumparelaskun ja perinteisten hyppyjen kilpailut. Siinä järjestetään myös freestylehiihdon maailmancupin kumparelaskukilpailuja. ==Lähteet== * BatteryRun Ski.ruka.fi * Rukan rinteet ja hissit Ski.ruka.fi * Results – Ruka fis-ski.com Luokka:Suomen laskettelurinteet Luokka:Kuusamon rakennukset ja rakennelmat Luokka:Ruka
Itä-Timorin talous

Itä-Timor on itsenäistymisensä jälkeen kohdannut suuria haasteita maan infrastruktuurin jälleenrakentamisessa, hallinnon vahvistamisessa ja työpaikkojen lisäämisessä. Maassa on merkittävät öljyvarannot, mutta toistaiseksi niistä ei ole ollut hyötyä suurimmalle osalle maan väestöstä. == Talouspolitiikka == Timorilla on merkittävät öljy- ja kaasuvarannot, mutta se ei ole juurikaan hyödyttänyt maaseudun asukkaita, jotka saavat elantonsa kotitarveviljelystä. Lähes puolet maan väestöstä elää äärimmäisessä köyhyydessä. Itä-Timorin öljyrahasto perustettiin vuonna 2005 ja IMF on määritellyt maan maailman öljyriippuvaisimmaksi valtioksi. Öljyrahasto kattaa lähes koko hallituksen vuosibudjetin. == Toimialat == === Maatalous === Maatalousala työllistää 80 % maan väestöstä. Noin 67 000 itätimorilaista kotitaloutta kasvattaa kahvia. Suuri osa heistä on köyhiä. He saavat tuottoa työstään noin 3,7 USD päivässä. 11 000 kotitaloutta kasvattaa mungpapuja, useimmat heistä toimivat omavaraisviljelijöinä. Kahvi on öljyn jälkeen maan toiseksi merkittävin vientituote. Kahvi tuottaa Itä-Timorille 10 miljoonaa Yhdysvaltain dollaria vuodessa. Merkittävin itätimorilaisen kahvin ostaja on yhdysvaltalainen kahvilaketju Starbucks. === Teollisuus === Maan taloutta ovat huomattavasti vahvistaneet öljyn- ja kaasun tuotannosta saadut tulot, mutta maassa ei ole tuotantolaitoksia joten ala työllistää vain vähän itätimorilaisia. Kaasu johdetaan jalostettavaksi Australiaan, mutta Itä-Timor on kiinnostunut kehittämään oman maansa jalostuskapasiteettia. Öljytulojen osuus on 90 % valtion budjetista ja siitä saatavia varoja rahastoidaan tulevaisuuden varalle. Yksityissektorin kehitys on heikkoa pääoman puutteen, heikon infrastruktuurin, epätäydellisen oikeusjärjestelmän ja tehottoman ympäristön sääntelyn vuoksi. == Infrastruktuuri == === Energia === Itä-Timor on energiantuotannon suhteen omavarainen. Maan väestöstä vain 42 % elää sähköistetyissä kotitalouksissa. Maaseudulla 27 % kodeista on sähköistetty. Vielä vuonna 1985 sähköistettynä oli vain neljä prosenttia maasta. Maan sähköverkon kehitys oli suhteellisen nopeaa Indonesian hallitessa Itä-Timoria, mutta silloinkin Itä-Timor oli Indonesian toiseksi vähiten sähköistetty provinssi. Maan sähköverkko tuhoutui laajalti vuoden 1999 väkivaltaisuuksissa. Maan sähköntuotanto toteutuu lähes yksinomaan dieselmoottorein. Maassa on potentiaalia uusiutuvien energianlähteiden vesivoiman, tuulivoiman ja aurinkovoiman kehittämiselle mutta kehitys on vasta alussa. === Liikenne === Itä-Timorissa on kuusi lentokenttää, joista merkittävin on pääkaupunki Dilin lentoasema. Maassa on yksi kauppasatama, joka sijaitsee Dilissä. Rautateitä maassa ei ole. Tieverkostoa maassa on noin 6000 kilometriä, ja siitä on päällystetty noin 2600 km. === Tietoliikenne === Maan tietoliikenneverkko tuhoutui suurelta osin 1999 tapahtumien seurauksena. Maan tietoliikenne ulkomaille on hyvin rajoittunutta. Internetin käyttäjiä maassa on 165 000, runsaat 13 % maan väestöstä. Maassa on yksi julkinen TV-kanava, jonka lähetyskielet ovat tetum, indonesia ja portugali. ==Lähteet== * ===Viitteet=== == Aiheesta muualla == *
Charley Pride

Charley Frank Pride (18. maaliskuuta 1934 Sledge, Mississippi – 12. joulukuuta 2020 Dallas, Texas) oli yhdysvaltalainen countrymuusikko. Charley Pride oli köyhien puuvillapelloilla työskennelleiden osuusviljelijöiden lapsi. Perheessä oli yhteensä 11 lasta. Hän kiinnostui lapsena Grand Ole Opryn radio- ohjelmista, jossa esiintyivät muun muassa Roy Acuff, Hank Williams ja Ernest Tubb. Hän innostui myös baseballista ja pyrki alkujaan urheilu-uralle. Pride muutti vuonna 1960 Montanaan, missä hän pelasi baseballia erilaisissa amatööri- ja puoliammattilaissarjoissa. Samaan aikaan hän kuitenkin esiintyi myös paikallisissa yökerhoissa. Pride päätti lähteä hakemaan levytyssopimusta, kun countrymuusikot Red Sovine ja Red Foley olivat kannustaneet häntä musiikkialalle. Afroamerikkalaisia oli ollut mukana countrymusiikissa jo vuosikymmeniä, mutta ennen Pridea kukaan heistä ei ollut noussut tähtiartistiksi. Pride sai vuonna 1965 RCA Victorilta levytyssopimuksen. Levy- yhtiö panosti uuteen artistiinsa, ja hänen tuottajanaan toimi muun muassa Johnny Cashin ja Jerry Lee Lewisin kanssa työskennyt Jack Clement. Priden ensimmäinen single ”The Snakes Crawl at Night” julkaistiin vuonna 1966. Priden afroamerikkalaisuus pidettiin muutaman ensimmäisen singlen kohdalla piilossa, ja hän kertoi itse myöhemmin, kuinka ensimmäisillä keikoilla yleisö meni täysin hiljaiseksi, kun hän tuli lavalle. Priden kolmas single ”Just Between You and Me” nousi countrylistojen kymmenen parhaan joukkoon, ja hänen ensimmäinen albuminsa Country Charley Pride myi kultaa. Pride pysyi countrymusiikin myydympien artistien joukossa noin 20 vuoden ajan, ja hän julkaisi 50 singleä, jotka pääsivät singlelistojen kymmenen myydyimmän joukkoon. Listaykköseksi kappaleista nousi peräti 29. Hänen hittikappaleitansa olivat muun muassa ”All I Have to Offer You (Is Me)” (1969), ”Is Anybody Goin’ to San Antone” (1970), ”Kiss an Angel Good Mornin’” (1971) ja ”Someone Loves You Honey” (1978). Pride siirtyi vuonna 1986 RCA Recordsilta 16th Avenue Records. Hän oli levy-yhtiön ensimmäinen artisti. Pride levytti yhtiölle 13 singleä, mutta niistä suurin osa ei noussut listojen kärkipaikoille. Priden viimeinen viiden parhaan joukkoon noussut single oli ”Shouldn’t It Be Easier This Time” (1987). Hän vetäytyi 1980-luvun lopulla osa-aikaiselle eläkkeelle, vaikka silloin tällöin hän levyttikin pienille, itsenäisille levy-yhtiöille. Country Music Association antoi Pridelle useita palkintoja. Vuonna 1971 hän oli muun muassa vuoden viihdyttäjä. Countrymusiikin kunniagalleria otti hänet jäsenekseen vuonna 2000, ja vuonna 2017 hän sai Grammy-palkinnon elämäntyöstään. Pride julkaisi vuonna 1994 elämäkertansa Pride: The Charley Pride Story, ja hän esiintyi musiikkilavoilla edelleen 2000-luvulla. Pride julkaisi vuonna 2006 albumin Pride and Joy: A Gospel Music Collection, vuonna 2011 albumin Choices ja vuonna 2017 albumin Music in My Heart. Pride kuoli joulukuussa 2020 covid-19-taudin aiheuttamiin komplikaatioihin. == Lähteet == == Aiheesta muualla == * Charley Priden muistokirjoitus Helsingin Sanomissa Luokka:Yhdysvaltalaiset countrymuusikot Luokka:Vuonna 1934 syntyneet Luokka:Vuonna 2020 kuolleet
Itä-Timorin alueet

Itä-Timor jakaantuu hallinnollisesti 14 piirikuntaan. Alueet jakaantuvat edelleen pienempiin osapiireihin. == Alueet == Alue Pääkaupunki Pinta-ala (km²) Väkiluku (2015) Lautemin alue Lospalos 1 813 64 135 Baucaun alue Baucau 1 506 124 061 Viquequen alue Viqueque 1 877 77 402 Manatuton alue Manatuto 1 782 45 541 Dilin alue Dili 367 252 884 Aileun alue Aileu 737 48 554 Manufahin alue Same 1 323 52 246 Liquiçán alue Liquiçá 549 73 027 Ermeran alue Ermera 768 127 283 Ainaron alue Ainaro 804 66 397 Bobonaron alue Maliana 1 376 98 932 Cova Liman alue Suai 1 203 64 550 Oecussen alue Pante Macassar 814 72 230 == Lähteet == *
Houaphan

Houaphan () on Laosin maakunta, joka sijaitsee maan pohjoisosassa, Vietnamin rajalla. Houaphanin pääkaupunki on Xam Nua. Maakunnan pinta-ala on 16 500 neliökilometriä. Vuoden 2015 väestönlaskennassa siellä oli 280 938 asukasta. Maakunta on jaettu kahdeksaan piirikuntaan: Xam Neua, Xiengkhor, Viengthong, Vieng Xay, Huameuang, Xam Tai, Sopbao ja Add. == Lähteet == == Aiheesta muualla == Luokka:Laosin provinssit
TAAG Angola Airlinesin lento 462

TAAG Angola Airlinesin lento 462 oli TAAG Angola Airlinesin reittilento Lubangon lentoasemalta Luandan Quatro de Fevereiron lentoasemalle. Lennolla 8. marraskuuta 1983 käytetty Boeing 737-2M2 syöksyi maahan pian lähdettyään lentoon Lubangosta. Kaikki 126 matkustajaa ja neljä miehistön jäsentä kuolivat onnettomuudessa. Onnettomuus on kuolonuhrien määrällä mitattuna Angolan historian toiseksi pahin. Pahempi on vain Jamban lento-onnettomuus 1995, jossa kuoli 141 ihmistä. == Lentokone == Onnettomuuslennolla käytetty lentokone oli huhtikuussa 1982 ensilentonsa lentänyt Boeing 737-2M2 (rekisteritunnus D2-TBN, valmistenumero 22775). Sen voimanlähteenä oli kaksi Pratt & Whitney JT8D-17 -suihkumoottoria. Se oli toimitettu TAAG Angola Airlinesille uutena toukokuussa 1982. == Onnettomuus == Lentoonlähdön jälkeen kone nousi 200 jalan korkeuteen (60 metriä), mutta alkoi sitten vajota ja kallistua vasemmalle. Koneen siipi osui lopulta maahan 800 metrin päässä kiitotien päästä, jolloin kone syöksyi maahan ja räjähti. Sissiliike UNITA ilmoitti ampuneensa koneen alas ilmatorjuntaohjuksella protestoidakseen Angolan hallitusta vastaan. Sen mukaan lennolla oli vain sotilashenkilöstöä. Angolan viranomaiset ilmoittivat, että lennolla oli vain kaksi sotilasta. Virallinen kanta on, että onnettomuuden aiheutti tekninen vika. == Lähteet == Luokka:Vuoden 1983 lento- onnettomuudet Luokka:Lento-onnettomuudet Angolassa
Ambla

Ambla on pienkauppala ja entinen kunta Viron Järvamaan maakunnassa. Vuoden 2017 kuntauudistuksessa seitsemän Järvamaan kuntaa, Albu, Ambla, Imavere, Järva-Jaani, Kareda, Koeru ja Koigi, yhdistettiin Järvan kunnaksi. Amblan kunnan keskus, Amblan pienkauppala, säilyi muutoksessa pienkauppalana. == Entinen kunta == Amblan kunta sijaitsi maakunnan pohjoisosassa Tallinnan kaakkois- ja Paiden pohjoispuolella. Amblassa oli arviolta 2 013 asukasta (vuonna 2016) ja sen pinta-ala oli 166,6 neliökilometriä. Amblaan kuului 3 pienkauppalaa (alevik) – Ambla, Aravete ja Käravete – sekä 10 kylää: Jõgisoo, Kukevere, Kurisoo, Mägise, Märjandi, Raka, Rava, Reinevere, Roosna ja Sääsküla. ==Väestö== Vuoden 2011 väestönlaskennan mukaan Amblan kunnassa oli 1 935 asukasta, joista 1 836 (94,9 %) oli virolaisia, 45 (2,3 %) venäläisiä ja 51 (2,6 %) muita kansallisuuksia. == Kuvia == Tiedosto:Käravete mõisa peahoone 2012.jpg|Käraveten kartano Tiedosto:Ambla kirik 2012.jpg|Amblan kirkko Tiedosto:Ambla vallamaja.jpg|Amblan kunnantalo == Lähteet == == Aiheesta muualla == Luokka:Järva Luokka:Viron pienkauppalat Luokka:Viron entiset kunnat
Muhammad V (Malesia)

Muhammad V, oikealta nimeltään Muhammad Faris Petra (s. 6. lokakuuta 1969 Kota Bharu, Kelantan, Malesia), oli Kelantanin sulttaani ja Malesian kuningas eli Yang di-Pertuan Agong tammikuuhun 2019, jolloin hän erosi. Hän seurasi Kelantanin sulttaanina isäänsä Ismail Petraa vuonna 2010. Hän astui Malesian kiertävään kuninkaanvirkaan vuonna 2016. Muhammad V luopui kruunusta 6. tammikuuta 2019. Hän oli Malesian ensimmäinen Yang di-Pertuan Agong, joka on luopunut kruunusta. Hän meni naimisiin Miss Moskovan Oksana Vojevodinan kanssa marraskuussa 2018 ja heille syntyi 21. toukokuuta 2019 Ismail Leon -niminen poika. Lehtitietojen mukaan Muhammad V jätti avioerohakemuksen vaimostaan 1. heinäkuuta 2019. == Lähteet == == Aiheesta muualla == Luokka:Kelantanin sulttaanit Luokka:Malesian kuninkaat Luokka:Vuonna 1969 syntyneet Luokka:Elävät henkilöt
Markus Fagervall

Eino Markus Fagervall (s. 5. lokakuuta 1982 Kiiruna) on ruotsalainen laulaja. Hän voitti Idol 2006 -kilpailun vuonna 2006. nsd.se. 12.5.2018. Viitattu 13.5.2019 Markus Fagervallin äiti on suomalainen ja isä on kotoisin Tornionlaaksosta Ruotsin puolelta. Hän on sukua Markus Krunegårdille, Susanna Heikille ja Suvi Teräsniskalle. Fagervall lauloi Liquid Scarlet -rockyhtyeessä. Hän on julkaissut kaksi sooloalbumia Echo Heart (2006) ja Steal My Melody (2008). Duettoalbumi The Silence Tony Björkenvallin kanssa ilmestyi syyskuussa 2013. bandcamp.com. Viitattu 13.5.2019 ==Diskografia== ===Albumit=== * Liquid Scarlet (Liquid Scarletin kanssa, 2004) * II (Liquid Scarletin kanssa, 2005) * Echo Heart (2006) * Steal My Melody (2008) * The Silence (Tony Björkenvallin kanssa, 2013) == Lähteet == *Kylli-Nivan sukuseura *rateyourmusic.com *allmusic.com *allmusic.com The Silence === Viitteet === == Aiheesta muualla == Luokka:Elävät henkilöt Luokka:Ruotsalaiset laulajat Luokka:Ruotsinsuomalaiset henkilöt Luokka:Vuonna 1982 syntyneet